छात्रा की अश्लील फोटो वायरल करने की धमकी, पुलिस ने आरोपी को धरदबोचा  
घटना में प्रयुक्त मोबाइल फोन पुलिस ने बरामद किया
नोएडा के थाना सेक्टर 20 क्षेत्र की घटना
सेक्टर 27 में एक माल के पास से आरोपी गिरफ्तार
पुलिस ने एक छात्रा की अश्लील फोटो सोशल मीडिया पर वायरल करने की धमकी देने के आरोप में एक व्यक्ति को गुरुवार को गिरफ्तार कर लिया. पुलिस ने उसके पास से घटना में प्रयुक्त मोबाइल फोन बरामद किया है.
थाना सेक्टर 20 के प्रभारी निरीक्षक मनोज कुमार पंत ने बताया कि सेक्टर 15 में रहने वाले एक व्यक्ति ने कल थाने में रिपोर्ट दर्ज कराई थी कि रजत श्रीवास्तव नामक व्यक्ति उसकी बहन की अश्लील फोटो सोशल मीडिया पर वायरल करने की धमकी देकर उसके साथ छेड़छाड़ कर रहा है.
थाना प्रभारी ने बताया कि घटना की जांच कर रही पुलिस ने आज आरोपी को सेक्टर 27 स्थित एक माल के पास से गिरफ्तार कर लिया है. उन्होंने बताया कि इसके पास से घटना में प्रयुक्त मोबाइल फोन भी बरामद हुआ है.

(इनपुट भाषा से)